Nos Frater Gaudricus humilis Abbas Monasterij Reomaensis, vnà cum Conuentu nostro eiusdem loci constituimus Camerarium in dicto Monasterio tali modo. I. Quòd ille qui obedientiam tenebit Camerariam, recipiet omnes reditus,  omnes prouentus, qui pertinent,  pertinebunt ad domum S. Thomæ de Monte-barro,  omnes reditus  prouentus, qui ad dictum Monasterium de Villis de Belaun,  de Reu pertinent,  pertinebunt cum terris, pratis, vineis, salicetis,  domibus sitis in villis,  finagiis de Ateis, quæ Reuerendus Pater Odo bonæ memoriæ quondam Abbas prædicti Monasterij posuit in augmentationem prædictæ Cameræ. II. Item volumus  concedimus, quòd quicunque prædictam Cameram tenebit,  ipse habeat quandocunque voluerit  placuerit suam residentiam in nostra prædicta Abbatia,  habeat pro se præbendas panis  vini,  ab omnibus aliis pitantiis, sicut vnus fratrum nostrorum,  pro seruitoribus, pro Sutore, pro Pellipario,  pro quolibet vnam præbendam panis, sicut consueuerunt habere. III. Item volumus  concedimus quòd prædictus Camerarius habeat fenum  auenam pro vno equo, quandocunque ipsum in Abbatia nostra prædicta contigerit commorari,  quòdipse Camerarius habeat Cameram suam iuxta infirmariam nostram ex vna parte,  iuxta Dormitorium nostrum ex altera. IV. Item volumus  concedimus, quòd dictus Camerarius habeat, teneat,  possideat omnia quæ habemus in villis de Asneriis,  de sancto Remigio,  in finagiis, qualiacunque sint, excepto dono Ecclesiæ de Asneriis. V. Item volumus  concedimus, quòd dictus Camerarius habeat, teneat,  possideat sexdecim sextarios frumenti  auenæ, quos habemus apud Corpus sanctum, pro Fontenetensibus,  vnum sextarium bladi, quos habemus apud Iuleium,  sex sextarios bladi quos habemus apud Vietelum,  omnia quæcunque alij Camerarij tenuerunt tempore retroacto. VI. Et quicunque Camerarius fuerit debebit pro supradictis redditibus  prouentibus prouidere Conuentui hoc modo. VII. Videlicet quòd debebit mappas in Refectorio,  manutergia in Claustro,  peluim seu patellas ad lauandum pedes ad Mandatum,  linteamina ad tergendum,  ad Pascha quolibet anno tradere cuilibet Monacho cucullam  frocum de panno rosseto,  vnam telam de remiset,  vnum stramineum lecti,  sotulares,  cuilibet Conuerso,  cuilibet Conuersæ sotulares. Et si fortè contigerit, quòd dicti panni non possent inueniri innundinis Campaniæ ad vendendum, dictus Camerarius dare tenebitur de alio panno ad æstimationem Domini Abbatis,  Prioris. VIII. Et in festo beati Remigij cuilibet Monacho nouem vlnas telæ,  caligas,  duo paria pedulum. Item in festo omnium Sanctorum annuatim vno anno pellicias, cum dimidia pelle migicij,  sotulares, alio anno tunicas  sotulares,  cuilibet Conuerso quinque vlnas Butelli,  quinque vlnas telæ,  sotulares,  cuilibet Conuersæ tres vlnas Camelini,  quinque vlnas telæ,  sotulares, provt ab antiquo imbere consueuerunt. Et vt istud quod statuimus ratum  firmum in æternum permaneat, sigilla nostra præsentibus litteris duximus apponenda. Datum anno Domini millesimo ducentesimo octogesimo-quinto, mense Iunij. Pueri semper habebunt provt consueuerunt. Datum vt suprà.